בפרק הקודם ביפים והאמיצים: זוגות מחו"ל שבאים להתחתן בארץ.
גל ואיתמר הם זוג מהמם (!) שעשה את כל הדרך מרומא כדי להתחתן כאן.
חצי איטלקים, לא ?
בארץ חדשה-ישנה. לא יודע מה אתכם, אותי כל המסע הזה ריגש מאוד.
אריוודרצ'י, יפים שלי, נפגש בסלבריציוני.
יש דברים שהפכו למאסט בחתונות. מגנטים למשל.
מי מטורף מספיק כדי להעלות על דעתו חתונה בלי מגנטים בימינו ??!
ומצגת ? איך אפשר בלי מצגת שתראה את החתן והכלה מגיל יומיים, דרך גן רותי בואכה בר מצווש באולמי בון-שקר-כלשהו ? אז זהו, שאפשר.
אם נגזר עליכם להשלים עם העובדה שהמשפחה שלכם הולכת להביך אתכם בפני 400 מחבריכם הקרובים, לא צריך להכנס לפאניקה. כל שעליכם לעשות הוא לאתגר אותם קצת.
קצת קווים מנחים, מה יש ? זו בכל זאת חתונה שלכם. זכותכם, לא ? זה לא שאמרתם בלי מצגת.
זה לגמרי אפשרי. אני יודעת, כי אני עשיתי פעם "מצגת" כזו.
לקח לי יומיים של עבודה כדי לייצר 11 שניות (מרהיבות!). אבל את זה אתם לא חייבים לספר לאף אחד.